Direkteur van Comair bedank skielik | Netwerk24
Direkteur van Comair bedank skielik
Deur Petrus Malherbe 03 Desember 2019 15:37
Een van Kulula se vliegtuie. Foto: Kulula.com
Piet Welgemoed, nie-uitvoerende direkteur van Comair, het bedank.
Sy bedanking is onmiddellik van krag, het die maatskappy Dinsdagmiddag op die JSE se nuusdiens, Sens, aangekondig.
Die rede vir sy bedanking is nie bekendgemaak nie.
Comair se aandeelprys het ná die aankondiging van Welgemoed se bedanking met meer as 4% tot R3,64 gedaal.
In ’n verklaring op Sens bedank die maatskappy Welgemoed vir sy “uitnemende diens”.
Piet van Hoven, voorsitter van die direksie, sal voorlopig waarneem in Welgemoed se plek op die maatskappy se ouditkomitee.
Intussen het Hassen Adams, voorsitter van Grand Parade Investments, Dinsdag ook sy voorneme aangekondig om einde Januarie uit te tree.
Adams is ook een van die maatskappy se stigters.
Sy plaasvervanger is nog nie bekendgemaak nie.
Meer oor: Grand Parade Investments | Comair | Bedankings | Maatskappye | Direkteure
Wat doen mens as jy jou werk verloor? Hier’s raad
SAL: Versekeraars onttrek